PATVIRTINTA

 Sedos Vytauto Mačernio gimnazijos

 direktoriaus 2024m. lapkričio 15d.

 įsakymu Nr. V1-111

**SEDOS VYTAUTO MAČERNIO GIMNAZIJOS**

**BENDRAVIMO IR BENDRADARBIAVIMO SU MOKINIŲ TĖVAIS (GLOBĖJAIS, RŪPINTOJAIS) TVARKOS APRAŠAS**

**I. BENDROSIOS NUOSTATOS**

1. Sedos Vytauto Mačernio gimnazijos (toliau – gimnazijos) bendradarbiavimo su tėvais (globėjais, rūpintojais) tvarkos aprašo paskirtis – tenkinti gimnazijos bendruomenės interesus, užtikrinti konstruktyvų jos narių: mokinių – tėvų (globėjų, rūpintojų) – mokytojų bendradarbiavimą ugdant bei efektyvinant ir valdant ugdymo(- si) pokyčius. Tvarka parengta vadovaujantis Lietuvos Respublikos Švietimo Įstatymu, Geros mokyklos koncepcija, patvirtinta LR švietimo ir mokslo ministro 2015-12-21 įsakymu Nr. V-1308, Sedos Vytauto Mačernio gimnazijos nuostatais.

2. Bendradarbiavimo su tėvais (globėjais, rūpintojais) tikslas – vienyti gimnazijos administracijos, mokytojų, pagalbą teikiančių specialistų, mokinių, jų tėvų (globėjų, rūpintojų) pastangas siekiant aukštesnės ugdymo(si) kokybės, tikslingo mokytojų ir tėvų bendradarbiavimo padedant vaikams mokytis, gimnazijos veiklos įsivertinimo procesų efektyvumo, veiklos planavimo kokybės.

3. Uždaviniai:

 3.1. vykdyti tėvų (globėjų, rūpintojų) nuolatinį pedagoginį švietimą;

 3.2. sistemingai ir reguliariai informuoti tėvus apie vaikų pažangą, lankomumą;

 3.3. taikyti įvairius bendravimo ir bendradarbiavimo su tėvais metodus, padedant vaikui mokytis;

 3.4. aktyvinti tėvų (globėjų, rūpintojų) dalyvavimą gimnazijos savivaldoje;

 3.5. užtikrinti glaudžius gimnazijos bendruomenės narių ryšius.

**II. TĖVŲ DALYVAVIMAS GIMNAZIJOS SAVIVALDOS INSTITUCIJOSE**

4. Mokinių tėvai (globėjai, rūpintojai) įtraukiami į gimnazijos savivaldą:

 4.1. į Gimnazijos tarybą išrinkti tėvai svarsto aktualiausius gimnazijos veiklos klausimus pagal Gimnazijos tarybos nuostatus (ugdymo plano galimybių išnaudojimą, metinės veiklos programos tikslus ir uždavinius, neformaliojo švietimo poreikius, pasiūlą ir kt.);

 4.2. klasių tėvų komitetas svarsto klasių bendruomenių problemas, tariasi dėl klasės bendruomenės veiklos, teikia siūlymus gimnazijos administracijai dėl ugdymo kokybės ir gimnazijos veiklos tobulinimo.

**III. NUOLATINIS TĖVŲ INFORMAVIMAS**

5. Gimnazijos internetiniame puslapyje www.sedosgimnazija.lt pateikiama informacija apie gimnazijos administraciją, mokytojus, mokinius bei jų pasiekimus, pažangą, planavimo dokumentus, bendruomenės renginius, vykdomus projektus, finansines ataskaitas ir kt.

6. Socialinio tinklo ,, Facebook‘ paskyroje ,, Sedos Vytauto Mačernio gimnazija“ nuolat pateikiama informacija apie gimnazijos renginius, vykdomas veiklas, projektus.

**IV. INFORMAVIMAS APIE MOKINIŲ PASIEKIMUS**

7. Informacija apie mokinių mokymosi pasiekimus fiksuojama gimnazijos elektroniniame dienyne ,,Tamo“:

 7.1. kiekvieną dieną dalykų mokytojai, neformaliojo švietimo vadovai pildo elektroninį dienyną, kuriame fiksuoja mokinių pažangą, pasiekimus ir lankomumą;

 7.2. apie mokinių elgesį ir mokymą(-si) tėvai informuojami pagyrimais, padėkomis, paskatinimu ir pastabomis elektroniniame dienyne;

 7.3. klasės vadovas, dalykų mokytojai, gimnazijoje dirbantys specialistai, gimnazijos administracija gali tėvus informuoti kitomis gimnazijos turimomis ryšio priemonėmis arba pateikti spausdintą informacijos variantą;

**V. INDIVIDUALUS INFORMAVIMAS**

8. Individualūs gimnazijos administracijos, klasių vadovų, dalykų mokytojų, gimnazijoje dirbančių specialistų, mokytojų darbo grupių susitikimai su mokinių tėvais numatomi pagal poreikį:

 8.1. individualūs pokalbiai su gimnazijos administracija – iškilus problemoms mokinių tėvai gali kreiptis į gimnazijos administraciją. Ji padeda spręsti susidariusias problemas, pagal galimybes atsižvelgia į tėvų (globėjų, rūpintojų) pageidavimus, susijusius su jų vaikų ugdymu(si);

 8.2. individualūs pokalbiai su dalykų mokytojais – esant poreikiui mokinių tėvai gali kreiptis į dalykų mokytojus. Individualių susitikimų, konsultacijų metu mokytojas supažindina mokinio tėvus su mokinio ugdymo(si) pasiekimais, elgesiu bei lankomumu;

 8.3. individualūs pokalbiai su klasės vadovu – individualių susitikimų, konsultacijų metu klasės vadovas supažindina mokinio tėvus su konkrečiomis dalykų mokytojų užfiksuotomis problemomis, pasiūlymais, patarimais. Aptaria mokinio pasiekimus ir pažangą, pagalbos metodus vaikui mokantis, supažindina su neformaliojo švietimo pasiekimais, teikia rekomendacijas dėl drausmės, lankomumo, elgesio;

 8.4. individualūs pokalbiai su gimnazijoje dirbančiais specialistais – specialistų konsultacijos padeda spręsti specifines mokinių ugdymo(si) problemas. Socialinis pedagogas konsultuoja vaiko asmenybės raidos, elgesio klausimais. Specialiųjų ugdymo(si) poreikių turinčių mokinių ugdymo klausimais konsultuoja psichologas, specialusis pedagogas, kalbos sutrikimo klausimais – logopedas;

 8.5. individualaus pokalbio iniciatoriai gali būti gimnazijos administracijos atstovai, Vaiko gerovės komisijos nariai, dalykų mokytojai, klasės vadovai, mokinių tėvai.

9. Pokalbio metu gimnazijos administracija, dalykų mokytojai, klasės auklėtojai, pagalbos mokiniui specialistai, mokinio tėvai privalo laikytis etikos taisyklių, gimnazijos bendruomenės vertybinių nuostatų, darbo tvarkos taisyklių.

**VI. BENDRAS INFORMAVIMAS IR PEDAGOGINIS ŠVIETIMAS**

 10. Mokinių tėvams (globėjams, rūpintojams) informacija, susijusi su LR Vyriausybės, Švietimo ir mokslo ministerijos bei gimnazijos vykdoma švietimo politika teikiama:

 10.1. tėvų (globėjų, rūpintojų) visuotinių susirinkimų metu. Visuotiniai tėvų (globėjų, rūpintojų) susirinkimai gimnazijos tėvams (globėjams, rūpintojams) organizuojami kiekvieną rudenį. Susirinkimus planuoja gimnazijos administracija kartu su klasės vadovų metodine grupe. Šiuose susirinkimuose aptariami gimnazijos tikslai, uždaviniai mokslo metams, mokinių asmenybių raidos lūkesčiai, pažangos siekiai, įvertinami mokinių pasiekimai, analizuojamos bendros visai gimnazijai aktualios mokinių ugdymo(si) problemos;

 10.2. klasių tėvų (globėjų, rūpintojų) susirinkimų metu. Klasių tėvų (globėjų, rūpintojų) susirinkimus inicijuoja ir organizuoja klasės vadovas, ne mažiau kaip 2 kartus per mokslo metus. Susirinkimų metu aptariami klasės mokinių mokymosi pasiekimai, analizuojama pažanga, mokinių elgesys, klasės mikroklimato palankumas mokymuisi, kiti svarbūs klasės reikalai. Mokinių tėvai (globėjai, rūpintojai) išsako savo nuomonę. Iškilus problemoms klasės vadovas į klasės tėvų (globėjų, rūpintojų) susirinkimą gali pakviesti administracijos atstovą, dalykų mokytojus, gimnazijoje dirbančius specialistus. Tėvai (globėjai, rūpintojai) su klasės vadovu ir dėstančiais mokytojais aptaria mokinių ugdymo(si) tikslus, pasiekimus, esamas problemas bei numato tolesnių veiksmų planą;

 10.3. atvirų durų dienų tėvams (globėjams) metu. Tėvams sudaromos sąlygos apsilankyti gimnazijoje ugdymo metu ar, iš anksto suderinus laiką, po pamokų pabendrauti su mokytojais, administracija, klasių vadovais.

 10.4. projektų, renginių metu. Tai projektinis darbas tikslinėse tėvų (globėjų, rūpintojų) grupėse, tėvų (globėjų, rūpintojų) įtraukimas į renginių organizavimą ir dalyvavimą juose, paskaitos pedagoginio švietimo temomis, diskusijos. Šią veiklą organizuoja gimnazijos administracija, dirbantys pagalbos mokiniui specialistai, klasių vadovai.

**VII. BAIGIAMOSIOS NUOSTATOS**

11. Gimnazija, tėvai (globėjai) ir mokinys pasirašo vaiko priėmimo į mokyklą sutartį, kurioje nurodomi visų šalių bendri susitarimai ir įsipareigojimai dėl vaiko mokymo ir mokymosi.

12. Bendradarbiavimo su tėvais (globėjais, rūpintojais) ir jų informavimo tvarkos aprašo vykdymo priemonės numatomos metiniame veiklos plane, klasės vadovų veiklos planavimo dokumentuose.

 \_\_\_\_\_\_\_\_\_\_\_\_\_\_\_\_\_\_\_\_\_\_